Document ID: /roh_data/filtered/fineweb-2-filterrobots_roh.jsonl.gz/7451

Per l'emprima giada dapi 130 onns na datti quest onn naginas manifestaziuns dal prim da matg en Svizra. En il cumbat cunter la pandemia da corona han ils sindicats e la partida socialdemocratica transferì lur activitads en l'internet. Il suentermezdi vegnan emess pleds e podis direct ord il «Volkshaus» a Turitg.
Demonstrar davent da fanestra u dal balcun
En il «Kreis 4» a Turitg han abitants fatg gronda canera e demonstrà davent da chasa per meglras pajas. Clamà a l'acziun aveva l'uniun sindicala dal chantun Turitg.
Intginas persunas èn er idas sin il «Helvetiaplatz» per demonstrar, nua ch'il til da demonstraziun cumenzà tradiziunalmain. En gruppas pitschnas cun distanza han ils demonstrants fatg sgulatschar bandieras cotschnas u han fatg canera cun ils scalins da lur velos. La polizia ha surveglià la demonstraziun pitschna.
Ord l'archiv
L'istorgia davos il prim da matg, curt e cumpact declerà da nouvo.